CELEX: 52009PC0167
Language: mt
Date: 2009-04-08 00:00:00
Title: Rakkomandazzjoni għal deċiżjoni tal-Kunsill Dwar l-avveniment tal-Kapitali Ewropea tal-Kultura għas-sena 2012

Avviż Legali Importanti

|

52009PC0167

Rakkomandazzjoni għal deċiżjoni tal-Kunsill Dwar l-avveniment tal-Kapitali Ewropea tal-Kultura għas-sena 2012  /* KUMM/2009/0167 finali */  

	[pic] | KUMMISSJONI TAL-KOMUNITAJIET EWROPEJ |Brussel 8.4.2009KUMM(2009) 167 finaliRakkomandazzjoni għalDEĊIŻJONI TAL-KUNSILLDwar l-avveniment tal-Kapitali Ewropea tal-Kultura għas-sena 2012MEMORANDUM TA’ SPJEGAZZJONIId-Deċiżjoni 1622/2006/KE tal-Parlament Ewropew u tal-Kunsill tal-24 ta’ Ottubru 2006 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2007 sal-2019,[1] tistipula l-proċedura tan-nomina tal-Kapitali Ewropej tal-Kultura. Skont l-Artikolu 2 ta’ din id-Deċiżjoni, mill-2009 ’l quddiem, żewġt ibliet ta' żewġ Stati Membri se jkunu nnominati Kapitali Ewropej tal-Kultura, skont min imissu, fl-ordni kronoloġika stipulata fl-Anness tad-Deċiżjoni.Skont l-Artikolu 14, in-nomina għall-Kapitali Ewropej tal-Kultura għas-sena 2012 qed titressaq għad-dispożizzjonijiet transitorji, kif ġej:In-nomini huma nnotifikati lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mill-Istati Membri kkonċernati mhux inqas minn erba' snin qabel ma jibda l-avveniment inkwistjoni.Il-Kummissjoni tifforma bord tal-għażla li joħroġ rapport dwar in-nomini li ġew iġġudikati skont il-miri u l-karatteristiċi ta’ din l-azzjoni. Il-bord tal-għażla huwa magħmul minn personalitajiet indipendenti ewlenin esperti fis-settur kulturali. Il-bord tal-għażla jressaq ir-rapport tiegħu lill-Kummissjoni, lill-Parlament Ewropew u lill-Kunsill.Il-Parlament Ewropew jista' jwassal opinjoni lill-Kummissjoni dwar in-nomini mhux aktar tard minn tliet xhur wara l-wasla tar-rapport.Il-Kunsill, fuq rakkomandazzjoni mill-Kummissjoni mfassla fid-dawl tar-rapport tal-bord tal-għażla, innomina uffiċjalment l-ibliet inkwistjoni għas-sena li huma ġew innominati għaliha.Skont l-Artikolu 2 u l-Anness, il-Portugall innotifika n-nomina ta’ Guimarães u s-Slovenja nnominat lil Maribor għat-titolu tal-2012 qabel tmiem l-2007.Il-bord tal-għażla ltaqa’ fit-23 ta’ April 2008 biex jeżamina n-nomini. Dan l-eżami kien jinkludi seduti mir-rappreżentanti għall-ibliet kandidati. Il-bord eżamina l-proposti skont il-kriterji kif stabbilit għall-avveniment u mbagħad stieden lill-ibliet konċernati biex jiżviluppaw aktar il-pjanijiet tagħhom, biex jiffukaw b'mod aktar b'saħħtu fuq il-miri u l-karatteristiċi prinċipali tal-azzjoni kif definiti fid-Deċiżjoni 1622/2006/KE, fosthom programmi kulturali li għandhom impatt fuq medda twila ta' żmien għall-belt u r-reġjun, biex jimlew l-applikazzjoni tagħhom skont dan. Il-bord stenna programm aktar dettaljat, speċjalment għal avvenimenti artitistċi b'dimensjoni kbira Ewropea[2].L-applikazzjonijiet mimlija waslu għand il-Kummissjoni sat-30 ta' Settembru 2008 u l-laqgħa l-ġdida għall-għażla saret fil-5 ta' Novembru 2008. Il-bord ippreżenta r-rapport tiegħu lill-Kummissjoni lejn l-aħħar ta' Novembru 2008; wara talba tal-bord, il-Kummissjoni għaddiet ir-rapport lill-Istituzzjonijiet l-oħra.Fuq il-bażi ta’ valutazzjoni globali tal-applikazzjonijiet, il-bord – filwaqt li ssuġġerixxa xi titjib – b'mod partikulari rigward l-applikazzjoni ta' Maribor - qabel li jirrakkomanda lill-Istituzzjonijiet tal-Unjoni Ewropea li Guimarães u Maribor jospitaw il-Kapitali Ewropea tal-Kultura fl-2012.Il-Kumitat tal-Parlament Ewropew għall-Kultura u l-Edukazzjoni ressaq ittra lid-DĠ EAC fit-28 ta’ Jannar 2009, bħala segwitu għar-rapport tal-bord, biex jenfasizza l-aspetti rilevanti għan-nomina tal-Kapitali Ewropej tal-Kultura 2012.Konsengwentement, il-Kummissjoni, skont l-Artikolu 14 tad-Deċiżjoni 1622/2006/KE qed tressaq lill-Kunsill ir-rakkomandazzjoni mehmuża għan-nomina uffiċjali ta' Guimarães u ta' Maribor rispettivament għall-avveniment tal-Kapitali Ewropea tal-Kultura 2012.Rakkomandazzjoni għalDEĊIŻJONI TAL-KUNSILLDwar l-avveniment tal-Kapitali Ewropea tal-Kultura għas-sena 2012IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni Nru 1622/2006/KE tal-Parlament Ewropew u tal-Kunsill li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin 2007 sal-2019[3], u b’mod partikolari l-Artikolu 14 tagħha,Wara li kkunsidra r-rapport tal-Bord tal-Għażla ta’ Novembru 2008 mibgħut lill-Kummissjoni, lill-Parlament Ewropew u lill-Kunsill skont l-Artikolu 14 paragrafu 2 tad-Deċiżjoni Nru 1622/2006/KE,Filwaqt li qies li l-kriterji msemmija fl-Artikolu 14 paragrafu 3 tad-Deċiżjoni 1622/2006/KE intlaħqu għal kollox,Wara li kkunsidra r-rakkomandazzjoni mill-Kummissjoni ta’ 2009,IDDEĊIEDA KIF ĠEJ:Artikolu 1Guimarães u Maribor huma nominati bħala “Kapitali Ewropea tal-Kultura 2012” skont l-Artikolu 14 tad-Deċiżjoni 1622/2006/KE.Magħmula fi Brussell,Għall-KunsillIl-President [1] ĠU L 304, 3.11.2006, p. 1.[2] Ara d-dokument intitolat "Informazzjoni dwar il-laqgħa għall-għażla tal-Kapitali Ewropea tal-Kultura 2012" mibgħut lill-ibliet konċernati wara l-laqgħa.[3] ĠU L 304, 3.11.2006, p. 1.